NACRT
	Na temelju članka 31., stavka 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19. i 48/26) i članka 30. Statuta Općine Drnje („Službeni glasnik Koprivničko-križevačke županije“ broj 5/14, 3/18, 5/20, 4/21. i 9/21. – pročišćeni tekst), Općinsko vijeće Općine Drnje na _ sjednici održanoj _. prosinca 2026. donijelo je
PROGRAM 
o namjenskom korištenju sredstava naknade za zadržavanje nezakonito  
izgrađenih zgrada u prostoru u 2027. godini na području Općine Drnje


I.
	Programom o namjenskom korištenju sredstava naknade za zadržavanje nezakonito izgrađenih zgrada u prostoru u 2027. godini na području Općine Drnje (u daljnjem tekstu: Program) određuje se namjensko korištenje sredstava naknade za zadržavanje nezakonito izgrađene zgrade u prostoru (u daljnjem tekstu: sredstva naknade) iz postupka ozakonjenja nezakonito izgrađenih zgrada za  poboljšanje infrastrukturno nedovoljno opremljenih i neopremljenih naselja na području Općine Drnje (u daljnjem tekstu: Općina) u 2027. godini.

II.
	Sredstva naknade planirana su u prihodima Proračuna Općine Drnje za 2027. godinu (u daljnjem tekstu: Proračun) u svoti 500,00 €, odnosno 30% od ukupnih sredstava naknade koja su prihod Proračuna.

III.
Sredstva naknade iz točke II. ovog Programa planiraju se utrošiti na poboljšanje infrastrukturno nedovoljno opremljenih naselja na području Općine i to za:
- poboljšanje infrastrukturno nedovoljno opremljenih naselja na području Općine, i to za uređenje nerazvrstanih cesta.

IV.
	Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2027. godine.


OPĆINSKO VIJEĆE OPĆINE DRNJE


KLASA: 361-01/26-01/_
URBROJ: 2137-4-26-1
Drnje, _. prosinca 2026.

